messages: Analüüsi uudislugu ning kirjuta sellele üks või kaks lauset kokkuvõtteks. Vasta üksnes eesti keeles!
  
  Tekst:
  
  Rahvusvaheline valuutafond IMF soovitab valitsusel jätta teine pensionisammas kohustuslikuks, sest teine sammas täiendab esimest. Seda seisukohta jagab ka Eesti pank. Teiste riikide kogemusele tuginedes soovitab IMF pensionisüsteemi muudatustega edasi liikuda ettevaatlikumalt. Eesti Panga president Madis Müller. Eesti Panga ja IMF-i hinnanguid toetab ka rahvusvaheline kogemus, nagu paistis välja näiteks septembri lõpus meil ühiselt korraldatud rahvusvahelisel pensioniseminaril. Tänase seisuga on pensionisüsteemi muudatusi arutades piltlikult mängus enam kui 700000 inimese säästud, mida on kogutud just eesmärgiga siis toetada inimeste pensione ja mitte muude kulutuste katmiseks. Ma arvan, et peaksime meeles pidama ka, et tänased otsused puudutavad mitte üksnes nende enam kui 700000 inimese tulevikku, kes juba on teise sambasse raha kogunud, vaid ka kõigi noorte, kes veel ei tööta täna tulevasi pensione üldisemalt. Soovitame mõelda, kuidas motiveerida inimesi oma pensioniks säästma sest juba täna on näha, et, et teises sambas osalejatel on rohkem vara kui mitte osalejatel. Eesti pank on ka mures, et suure osa seniste pensionisäästude ja valitsusele muutuse tagajärjel laekuvate tulude kulutamine küll võib kiirendada järgneva aasta majanduskasvu kui sellele järgneb tõenäoliselt märkimisväärne aeglustumine, mis muuhulgas võib kaasa tuua ka näiteks tööpuuduse suurendamise. Rahandusminister Martin Helme ütles, et valitsusel tuleb järgida valijatelt saadud mandaati, vaatamata teiste hinnangule. Näiteid kõrvale, kuidas teistes riikides on ühte või teist asja tehtud või, või pensionireformi tehtud kuni ütleme siis, ütleme poolest saadik jällegi MFi missioon ju kinnitas seda, mida me ka siin ise Eestis teame, et meie praegune senine pensionisüsteem ei ole selline, mis oleks rahuldanud, ütleme siis säästjate ootusi ja selle reform on ka nende arvates põhjendatud ja vajalik reformi siis sisu osas meil on loomulikult erinägemus. Nende soovitus on mitte muuta teist samast vabatahtlikuks, vaid siis hoida ta kohustuslikuna ja teha ära vajalikud muudatused selle kohustusliku süsteemi sees. Ja mis ma muud selle peale oskan vastata, kui et erinev taust tingib võib-olla erineva lähenemis. Valitsusel on valimistel saadud mandaat, mida võib ka pidada kohustuseks ja see kohustus kirjutab meile ette, milline see reform peaks olema.
messages: user
messages: Rahvusvaheline Valuutafond (IMF) soovitab valitsusel jätta teine pensionisammas kohustuslikuks, sest teine sammas täiendab esimest pensionisammast. Seda seisukohta jagab ka Eesti Pank.
messages: assistant